崔莺莺夜听琴(第二本)・离亭宴带歇指煞
作者：王实甫
朝代：元

paragraphs: 从今后玉容寂寞梨花朵，胭脂浅淡樱桃颗，这相思何时是可？昏邓邓黑海来深，白茫茫陆地来厚，碧悠悠青天来阔；太行山般高仰望，东洋海般深思渴。
毒害的恁么。
俺娘呵，将颤巍巍双头花蕊搓，香馥馥同心缕带割，长搀搀连理琼枝挫。
白头娘不负荷，青春女成担搁，将俺那锦片也似前程蹬脱。
俺娘把甜句儿落空了他，虚名儿误赚了我。
(下)(末云)小生醉也，告退。
夫人跟前，欲一言以尽意，未知可否？前者贼寇相迫，夫人所言，能退贼者，以莺莺妻之。
小生挺身而出，作书与杜将军，庶几得免夫人之祸。
今日命小生赴宴，将谓有喜庆之期；不知夫人何见，以兄妹之礼相待？小生非图哺啜而来，此事果若不谐，小生即当告退。
(夫人云)先生纵有活我之恩，奈小姐先相国在日，曾许下老身侄儿郑恒。
即日有书赴京唤去了，未见来。
如若此子至，其事将如之何？莫若多以金帛相酬，先生拣豪门贵宅之女，别为之求，先生台意若何？(末云)既然夫人不与，小生何慕金帛之色？却不道"书中有女颜如玉？"则今日便索告刮。
(夫人云)你且住者，今日有酒也。
红娘扶将哥哥去书房中歇息。
到明日咱别有话说。
(下)(红扶末科)(末念)有分只熬萧寺夜，无缘难遇洞房春。
(红云)张生，少吃一盏却不好：(末云)我吃甚么来！(末跪红科)小生为小姐，昼夜忘餐废寝，魂劳梦断，常忽忽如有所失。
自寺中一见，隔墙酬和，迎风待月，受无限之苦楚。
甫能得成就婚姻，夫人变了卦，使小生智竭思穷。
此事几时是了！小娘子怎生可怜见小生，将此意申与小姐，知小生之心。
就小娘子前解下腰间之带，寻个自尽。
(末念)可怜刺股悬梁志。
险作高乡背井魂。
(红云)街上好贱柴，烧你个傻角。
你休慌。
妾当与君谋之。
(末云)计将安在？小生当筑坛拜将。
(红云)妾见先生有囊琴一张，必善于此。
俺小姐深慕于琴。
今夕妾与小姐同至花园内烧夜香，但听咳嗽为令，先生动操；看小姐听得时说甚么言语，却将先生之言达知。
若有话说，明日妾来回报，道早晚怕夫人寻我，回去也。
(下)。